fr nl hu hu hu hu hu hu nl hu hu nl hu hu hu nl sk hu hu hu en en hu en hu zh hu en hu pt de hu ja hu nl en nl nl hu en hu hu hu hu hu hu hu hu hu hu hu hu hu hu hu hu en sv en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu nl hu hu fr ar en hu hu hu sk nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl en lt ru sv bg ca mzn hbs_lat da de el es et eu fa fi fr he hbs_lat id it ja kk ko lt lv ceb nl nb pl pt ro ru en sk hbs_lat sv tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. március 27. 1 változtatás vár ellenőrzésre.
Ugrás a navigációhoz Ugrás a kereséshez
A(z) Passat modell műszaki adatai
1,4l-4l (benzin) ; 1,6-2.0l (diesel)
A Wikimédia Commons tartalmaz Volkswagen Passat témájú médiaállományokat.
A Volkswagen Passat a német Volkswagen autógyár többgenerációs, középkategóriás személygépkocsi-modellje. Annak ellenére, hogy az aktuális Passat a nyolcadik sorozatszámot viseli, a hetedik és a negyedik nem önálló generáció, hanem az előzőek frissítései. Hasonló ráncfelvarráson az ötödik is átesett, mégsem kapott új számot.
1.1 A név eredete
2 Az első generáció
3 Hatodik generáció (2005-2011)
4 Nyolcadik generáció (2015-)
A Volkswagen cég a Bogár utáni korszakában, az 1970-es évek elején több modellel jelentkezett. Ezek közül néhány modellt (Passat, Scirocco) szelekről, míg másokat sportágakról (Polo, Golf) nevezték el. A „passzát” az egyik legismertebb, a térítők felől az Egyenlítő irányába fújó szél neve.
Volkswagen Passat B3 sedan
A középkategóriába tartozó modellt először 1973. május 23-án mutatták be, 1296, illetve 1470 köbcentiméter lökettérfogatú, soros, négyhengeres orrmotorral, két- vagy négyajtós „csapott hátú” karosszériával. Később már csak nagyobb, 1588-2226 köbcentiméteres motorokkal gyártották (az utóbbi volt a GT-változat). Készült ötajtós kombi (Variant), négykerék-hajtású (Syncro) változatban és dízelmotorral is.
Egyes országokban (Például: Japán) a Volkswagen licence alapján Volkswagen Santana néven gyártották. Rudolf Leiding cégelnöknek köszönhető, hogy a Volkswagen felhagyott a léghűtéses motorok fejlesztésével. új szelek fújtak Wolfsburgban, ezt jelezte a friss modell neve is, Passat. A Giorgetto Giugiaro által formatervezett autók az Audi 80 variánsaként mutatkozott be 1973-ban. Két és 4 ajtós ferde hátú illetve Variant kivitelben. Az Auditól főként karosszériában különbözött. Az 5 személyes Passat a Typ 3-as és a Typ 4-es sorozat utódjának tekinthető, benne már vízhűtéses hajtómű dolgozott, kezdetben 5 féle változatban. Az 55 és 60 lóerős 1,3 literesek nyitották a sort, rajtuk kívül 65, a 75 és a 85 lóerős 1,5-ösök közül lehetett választani. Ez utóbbiakhoz 4 fokozatú manuális váltó helyett 3 sebességes automatát is kérhetett a vevő. Az orrmotoros elrendezéshez fronthajtás társult, illetve a világon elsőként a Passatba építettek műanyagból készített üzemanyagtankot. A szimpla kerek fényszórós alapverzión kívül L, S, LS, TS felszereltségekkel készültek a járművek. Az L esztétikai, kényelmi többlet, az S másfél literes motort, a TS pedig dupla, kerek fényszórókat és gumisávos lökhárítókat jelentett. A Variant értékesítése 1974 elején kezdődött. Augusztusban módosítottak a kocsik váltószerkezetén, illetve rövidebbre szabták annak kezelőkarját. 133 ezer eladott példányával, a Variant sikertípussá vált.
1975-ben jelent meg a 4 ajtós ferde hátú modellekben a nagyobb méretű csomagtartófedél és a lehajtható hátsó üléstámla. A vékony kopoltyú eltűnt a C-oszlopokról, a lökhárítók műanyag sarkokat kaptak. Az 1,5-ös motorok helyére 1,6-osok érkeztek.
1976-tól minden modell utasterének első részét 3 pontos biztonsági övekkel és fejtámlákkal szerelték fel. A TS változat helyét a GLS vette át, amely a sportosság helyett a komfortot helyezte előtérbe. Erről tanúskodtak színezett ablakai és a belülről állítható külső visszapillantó tükrei. Bemutatkozott az LX nevű különleges modell, decemberben pedig legördült az egymilliomodik Passat a gyártósorról. Ettől az évtől 1979-ig a brit piacon Audi 80 Estate néven is forgalmazták a Passat Variantot, ezzel mutatva az Audival való szoros rokonságot.
1977 augusztusában frissített típusokat bocsátottak piacra. Ezeket az autókat „Zwischenmodell” azaz „köztes modell” becenévvel is illették, utalva a generációváltás előtti átmeneti jellegre. A mérnökök karosszériába süllyesztett műanyag lökhárítókat terveztek, valamint új sárvédőket, s azokra oldalra hajló indexlámpákat helyeztek. Az orrot rövidítették, a króm szegélyű hűtőmaszkot feketére cserélték. Az alapmodellt is megajándékozták a Passatok legtöbbjén használt széles sávú fényszórókkal. A csomagtérajtó alsó vonalát a lámpák közé vezették, a belső térben pedig átrendezték a műszerfalat. A Variant hátulján csak a lökhárítókat érintette a frissítés.
1978-tól 1,5 l-es, 50 lóerős dízelmotorral árulták a Passatot; átlagfogyasztása 7,5 l/100 km.
1979-ben csatlakozott társaihoz az 1,6 literes, 110 lóerős. befecskendezős motorral hajtott Passat GLI, amely műszaki jellemzőiben a 8,2-ről 9,5-re emelt sűrítési viszony, külsején pedig a csomagtartófedél hátsó spoilere és az eltérő ablaktörlők hirdették a különbséget. A keményebb futóművekkel, nagyobb fékekkel felszerelt GLI-nek létezett Variant kivitele is, ez azonban nem viselt hátsó spoilert.
1979-ben alapfelszereléssé minősültek a hátsó biztonsági övek, ugyanoda extraként fejtámaszokat is kérhetett a tulajdonos. a következő évben elkészült a 2 milliomodik Passat, sőt előlépett az új LX modell, mely már a közelgő váltást jelezte. Az első nemzedék autóiból 2,6 millió darab készült.
Brazíliában az első generációs típusokat 1974-től 1988-ig gyártották. Miután a TS változat 1977-ben megnyerte az ottani ralibajnokságot, a Passat tekintélye megnőtt. 1979-ben esett meg az európaihoz hasonló frissítés (alkoholos motorral is rendelhető volt a Passat) majd 1983-ban került sor a második ráncfelvarrásra: ez főleg szögletes dupla fényszórók bevezetéséről lett nevezetes. A dél-afrikai Uitenhagéban 1974 és 1981 között folyt a gyártás. Nigériában pedig brazil alkatrészekből szereltek össze 4 ajtós variánsokat 1977-től 1986-ig. Az USA-ban 1974-ben mutatkozott be a gépkocsi Dasher néven, 1981-ig forgalmazták.
2007-es Volkswagen Passat R36
Passat B8, „Az Év Gépkocsja” 2015 ben Európában
A B6 Passat először a Genfi Autószalonon jelent meg 2005 márciusban, majd Európában 2005 nyarán kezdték el forgalmazni. Ellentétben elődjével, a B6 Passat már nem az Audi A4-gyel megosztott közös platformra készült, hanem alapja egy módosított Mk5 Golf PQ46 platform.
Több modellváltozatban kapható, a motor lökettérfogatától és egyes extráktól függően (Sportline, Comfortline stb.). 2008-ban megjelent Magyarországon is a sportosabb négyszemélyes változata, a CC.
Kapható dízel-, illetve 1,6, 1,9 és 2 literes illetve 3.2 literes benzinmotorral. A R36 jelű sportváltozat 3.6 literes lökettérfogatú motorral volt rendelhető. Ez a változat dupla kipufogócsövet, agresszív első lökhárítót, és összkerékhajtást is kapott.
Külseje esztétikus, stílusos, egyenes vonalvezetésű és modern. Összetéveszthetetlen Volkswagen dizájn jellemzi.A hűtőrács vízszintes vonalát elegáns krómozott lamellák hangsúlyozzák, a markáns frontrész pedig öntudatos eleganciát kölcsönöz a járműnek. Az erőteljesen alakított C-oszlop dinamikus átmenetet képez a hátsó részhez. A belső rész derűs, egyértelmű és cikornyáktól mentes. A minőségi kidolgozású, igényes anyagok és a világosan jelölt műszerek kellemes atmoszférát teremtenek a vezetéshez az utasóknak. Az autó fel van szerelve a "ParkPilot" parkolást segítő funkcióval is, amely a szűk parkolásban nyújt segítséget a sofőr számára.
A DCC adaptív futómű-szabályozással ellátott Passatban három futómű egyben megtalálható. Sportos, komfortos vagy normál futómű-beállítás között választhat. Gombnyomásra beállítható az elektromosan állítható lengéscsillapítás, ugyanúgy, mint az elektromechanikus szervokormány. A DCC adaptív futómű-szabályozás folyamatosan reagál a különböző menethelyzetekre, figyelembe veszi a fékezési, kormányzási és gyorsítási folyamatokat, és hozzájárul a menettulajdonságok lényeges javulásához az utasok megelégedettségére.
VW Passat B8 Limousine 2.0 TDI
A nyolcadik generációs modellt 2014 novemberében vezették be az európai kontinensen, 2015 januárjában pedig az Egyesült Királyságban négyajtós limuzin és kombi kivitelben. Számos fejlett, vezetéstámogató rendszerekkel szerelték fel, beleértve a félautomata parkolórendszert, a gyalogos ütközés-elhárító rendszert és a sürgősségi vezető asszisztenst, amely automatikusan átveszi az irányítást a jármű felett, ha a sofőr sérülést szenvedett, vagy orvosi ellátásra szorul. A 2014-ben megválasztott Peugeot 308 modell után a 2015-ös 85-ik genfi kiállításon a VW Passat B8 nyerte el első helyezéssel a hét-kocsis döntőben Az Év Gépkocsija nevet, megelőzve a BMW i3 és a Tesla S modellt.[1]
Ez a szócikk részben vagy egészben a Volkswagen Passat című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ https://fr.cars.yahoo.com/nouveautes/voiture-de-l-ann%C3%A9e-2015-volkswagen-passat-142751850.html Archiválva 2015. május 15-i dátummal a Wayback Machine-ben; yahoo hírek: weboldal és videó franciául
A Wikimédia Commons tartalmaz Volkswagen Passat témájú médiaállományokat.
Ez az autózással kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Volkswagen_Passat&oldid=23718406”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. március 27., 09:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.